Φιλέτα σολομού με λαδολέμονο μουστάρδας
Ψήνομε για 10' το ψάρι μας και το σερβίρουμε με το αρωματικό λαδολέμονο και την αγαπημένη μας σαλάτα. Καλή όρεξη!
4 φιλέτα σολομού (περίπου 300 γρ. το καθένα), 20 ml ελαιόλαδο, 80 ml ελαιόλαδο, 50 ml χυμός λεμονιού, 1 κουτ. σούπας μουστάρδα, κατά προτίμηση απαλή, 2 κουτ. σούπας άνηθος, ψιλοκομμένος (χωρίς τα χοντρά κοτσάνια), το τρυφερό και πράσινο μέρος από 1 μικρό φρέσκο κρεμμυδάκι, ψιλοκομμένο, αλάτι, φρεσκοτριμμένο πιπέρι
Για να φτιάξουμε τα φιλέτα σολομού με λαδολέμονο μουστάρδας, ξεκινάμε προθερμαίνοντας το φούρνο στους 180° C. Αλείφουμε με το λάδι τα φιλέτα σολομού, τα βάζουμε σε μέτριο ταψί και ψήνουμε για περίπου 8 - 10 λεπτά, μέχρι να χρυσίσουν και από τις δύο πλευρές.Παράλληλα χτυπάμε στο μπλέντερ ή με το σύρμα το λάδι, το λεμόνι και τη μουστάρδα μέχρι να γίνει μια λεία κρέμα. Προσθέτουμε τον άνηθο, το κρεμμυδάκι και αλατοπίπερο και ανακατεύουμε μέχρι να σκορπιστούν ομοιόμορφα. Σερβίρουμε στα πιάτα τις φέτες σολομού, περιχύνουμε με την κρέμα λεμονιού και συνοδεύουμε με πατατοσαλάτα με κάππαρη ή σαλάτα μπρόκολο.Στο ποτήρι μας ένα ροζέ με υψηλή οξύτητα, ένα «κοφτερό» Ασύρτικο.
Σολομός,Ψάρι